नगर सेठ बंशीवाला मंदिर परिसर में हरियाली अमावस्या के मौके पर शनिवार को पार्थिव शिवलिंग का सहस्रघट रूद्राभिषेक किया गया। सबसे पहले सुबह 11 बजे गणेश पूजा के साथ कार्यक्रम शुरू हुआ। दोपहर 12:30 बजे भगवान शिव के पार्थिव शिवलिंग का दूध, दही, घी, शकर, शहद, पंचामृत, गंगाजल, भांग, गन्ने का रस और इत्र आदि को मिलाकर भगवान शिव के पार्थिव शिवलिंग का रूद्राभिषेक किया गया। इस दौरान हितेश गुरु महाराज और 11 पंडितों ने शिव चालीसा के पाठ किए। स्व. नंदकिशोर पुरोहित की प्रेरणा से पिछले 16 सालों से लगातार यह कार्यक्रम हो रहा है। इस मौके पर शाम को 6 बजे शोभायात्रा निकाली गई।